गर्भाधान संस्कार मानव जीवन की आधारशिला है। माँ के गर्भ में शिशु पर अंकित संस्कारों का पल्लवन जन्म के पश्चात् होता है। इसीलिए इस संस्कार का बहुत ज्यादा महत्व है। हमारे सनातन शास्त्रों ने गर्भउत्पति को खेत में बोने वाली फसल के साथ तुलना की है। जिस प्रकार उत्तम फसल के लिए उत्तम जमीन, उत्तम बीज, साफ और मीठा जल तथा प्रदूषण रहित वातावरण की आवश्यकता होती है, उसी प्रकार गर्भधान से पूर्व घर का माहौल पति-पत्नी की विचारधारा आदि एवं उत्तम काल में किया गया गर्भधारण तेजस्वी और मेधावी संतान प्रदान करने में सहायक होता है।